CELEX: 62013TA0024
Language: hr
Date: 2015-07-15 00:00:00
Title: Predmet T-24/13: Presuda Općeg suda od 15. srpnja 2015. – Cactus protiv OHIM-a – Del Rio Rodríguez (CACTUS OF PEACE CACTUS DE LA PAZ) „Žig Zajednice — Postupak povodom prigovora — Prijava figurativnog žiga zajednice CACTUS OF PEACE CACTUS DE LA PAZ — Raniji verbalni žig Zajednice CACTUS i raniji figurativni žig Cactus — Stvarna uporaba ranijeg žiga — Članak 42. stavak 2. Uredbe (EZ) br. 207/2009 — Članak 76. stavci 1. i 2. Uredbe br. 207/2009”

14.9.2015   
            
            
               HR
            
            
               Službeni list Europske unije
            
            
               C 302/44
            
         Presuda Općeg suda od 15. srpnja 2015. – Cactus protiv OHIM-a – Del Rio Rodríguez (CACTUS OF PEACE CACTUS DE LA PAZ)
   (Predmet T-24/13) (1)
   
   („Žig Zajednice - Postupak povodom prigovora - Prijava figurativnog žiga zajednice CACTUS OF PEACE CACTUS DE LA PAZ - Raniji verbalni žig Zajednice CACTUS i raniji figurativni žig Cactus - Stvarna uporaba ranijeg žiga - Članak 42. stavak 2. Uredbe (EZ) br. 207/2009 - Članak 76. stavci 1. i 2. Uredbe br. 207/2009”)
   (2015/C 302/56)
   Jezik postupka: engleski
   
      Stranke
   
   
      Tužitelj: Cactus SA (Bertrange, Luksemburg) (zastupnik: K. Manhaeve, odvjetnik)
   
      Tuženik: Ured za usklađivanje na unutarnjem tržištu (žigovi i dizajni) (zastupnik: A. Folliard-Monguiral, agent)
   
      Druga stranka u postupku pred žalbenim vijećem OHIM-a: Isabel Del Rio Rodríguez (Málaga, Španjolska)
   
      Predmet
   
   Tužba podnesena protiv odluke drugog žalbenog vijeća OHIM-a od 19. listopada 2012 (predmet R 2005/2011-2), koja se odnosi na postupak povodom prigovora između društva Cactus SA i Isabel Del Rio Rodríguez.
   
      Izreka
   
   
               1.
            
            
               Poništava se točka 1. izreke odluke drugog žalbenog vijeća Ureda za usklađivanje na unutarnjem tržištu (žigovi i dizajni) (OHIM) od 19. listopada 2012 (predmet R 2005/2011-2) u mjeri u kojoj se njome odbija prigovor zato što usluge „prodaje na malo prirodnih biljaka i cvijeća, sjemenki; svježeg voća i povrća”, koje ulaze u razred 35, nisu obuhvaćene ranijim žigovima.
            
         
               2.
            
            
               Poništava se točka 2. izreke gore navedene odluke drugog žalbenog vijeća OHIM-a od 19. listopada 2012. u mjeri u kojoj se njome poništava dio odluke Odjela za prigovore, koji je prihvatio prigovor koji se temelji na „prirodnim biljkama i cvijeću; sjemenkama”, proizvodima koji ulaze u razred 31, kao i točka 1. izreke te iste odluke, kojom je odbijen prigovor koji se temelji na navedenim proizvodima.
            
         
               3.
            
            
               U preostalom dijelu tužba se odbija.
            
         
               4.
            
            
               Cactus SA snosit će trećinu troškova stranaka pred Općim sudom. OHIM će snositi dvije trećine navedenih troškova.
            
         
      (1)  SL C 101, 6. 4. 2013.